Steinar Høiback

Steinar Høiback (født 1972) er en norsk lærer og barnebokforfatter.

Han er lærerutdannet fra Høgskolen i Vestfold, og var fram til 2009 markedskonsulent i bokhandlerkjeden Norli.Bok og samfunn om Steinar Høiback og leselystaksjonen Intervju i Tønsbergs Blad 25.10.2008 Han har dessuten vært engasjert i flere kulturarrangementer i Tønsberg og Vestfold, deriblant Litteraturuka i Vestfold og Middelalderfestivalen i Tønsberg.

Steinar Høiback debuterte som skjønnlitterær forfatter med ungdomsromanen Gutenbergs hemmelighet i 2009.Bokanmeldelse av Gutenbergs hemmelighet (2009)  I 2012 kom oppfølgeren Evolusjonens voktere, en ny «kodekrim» med unggutten Sophus Blix.Liv forlags reklameside for Evolusjonens voktere (2012)

Høiback var komponist og tekstforfatter til «Leselandets CD – Aksjon Lesekompis høsten 2006» og «Lesesirkus – Aksjon Lesekompis høsten 2007» og samarbeidet med «plystrekongen» Tormod Borgen Rogne. Han har også skrevet og framført sanger om Peter Christen Asbjørnsen og andre norske kulturpionerer.

Steinar Høiback arbeider som lærer ved den kristne friskolen Granly skole i Tønsberg. Han er lillebroren til militærhistorikeren Harald Høiback.

 Referanser 

 Eksterne lenker 
 Egenpresentasjon 

Kategori:Norske barnebokforfattere
Kategori:Personer fra Tønsberg kommune